Mattis përsërit paralajmërimin për NATO-n
Sekretari amerikan i Mbrojtes Jim Matis u bëri thirrje vendeve të NATO-s që të rrisin kontributin e tyre financiar për aleancën
Në korrik, kandidati i atëhershëm presidencial Donald Trump shkaktoi shqetësime në të gjithë Evropën, kur sugjeroi se Shtetet e Bashkuara nuk mund të mbrojnë aleatët e NATO-s kundër Rusisë në qoftë se ata nuk japin kontributin e tyre në ndarjen e barrës së shpenzimeve në fushën e mbrojtjes. Tani në rolin e Presidentit të Shteteve të Bashkuara të Amerikës, Donald Trump duket se do të përmbush premtimin e tij. Të mërkurën, Sekretari i Mbrojtjes, Jim Mattis paralajmëroi aleatët e NATOs se Uashingtoni do të "pakësojë angazhimin e tij" ndaj aleancës, nëse aleatët nuk do të përmbushin obligimin e tyre për të shpenzuar në minimum dy për qind të Prodhimit të tyre të Brendshëm Bruto në fushën e mbrojtjes. tha Sekretari Mattis gjatë një takimi me dyer të mbyllura të NATOs në Bruksel. Mattis nuk tha se Uashingtoni mund të ndryshojë angazhimin ndaj aleancës 28-anëtarëshe. Në mesin e pesë vendeve të NATO-s që plotësojnë kriterin janë Greqia, e cila shpenzon rreth 2.5 për qind të Prodhimit të Brendshëm Bruto, Polonia, Estonia dhe Britania të cilat shpenzojnë pak më shumë se minimumi prej 2 për qind. Ndërsa vendet e tjera si Gjermania, Kanadaja, Italia, Spanja dhe Franca në fushën shpenzojnë më pak së dy për qind të prodhimit të tyre të brendshëm bruto për shpenzimet ushtarake të NATOs. Shtetet e Bashkuara shpenzojnë më shumë se 3.6 për qind të prodhimi të tyre të brendhshëm bruto në shëenzimet ushtarake të NATOs. tha Mattis në takimin e ministrave të mbrojtjes të vendeve të NATOs. Shtetet e Bashkuara kanë nxitur prej kohësh aleatët e NATO-s që të rrisin kontributin e tyre, përfshirë thirrjet nga administrata e Presidentit Obama dhe presidentëve të tjerë. Ish Sekretari i Mbrojtjes, Robert Gates në fjalimin e tij lamtumirës në vitin 2011 paralajmëroi se durimit të kongresit amerikan ndaj nivelit të ulët të kontributit të vendeve anëtare të NATOs po i vjen fundi. Gates ka shërbyer në administratat e presidentëve Obama dhe George W. Bush. Paralajmërimi i së mërkurës në Bruksel ishte një shenjë se presidenti Trump nuk po heq dorë nga presioni mbi vendet e tjera të aleancës që të lehtësojnë barrën e Shtetet e Bashkuara, që tani paguajnë deri në 75 për qind të shpenzimeve të përgjithshme ushtarake të NATO-s.